་ལྟར་ཤར། རྩལ་མ་
འགག་སྣ་ཚོགས་ཟེར་ལྟར་འཕྲོ།། འདི་ཤེས་ན་སྐུ་གསུམ་ངོ་བོ་ཉིད༎ དོན་རྟོགས་
ན་སངས་རྒྱས་མངོན་གྱུར་ཡིན།། དཔལ་རྒྱལ་བའི་དགོངས་པ་འདི་རང་ཡིན།།
ཕ་བླ་མའི་ཐུགས་བཅུད་ཟབ་མོ་འདི།། བུ་སྐལ་ལྡན་མིན་པས་ལོན་པ་མིན། ལས་
འཕྲོ་ཅན་མིན་པས་རྟོགས་པར་མིན།། དོན་འདི་ཉིད་མངོན་དུ་གྱུར་པ་ལ། ཚེ་མི་
209

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
རྟག་འགྱུར་བར་བསམ་པ་དགོས།། གཞི་བརྟན་དང་རྟག་པའི་རང་བཞིན་ཅན།།
དེ་ཡེ་ནས་མ་གྲུབ་ངོ་བོས་སྟོང༌༎ གནས་སྐབས་འདིར་འཕོ་ཚུལ་འགྱུར་ཚུལ་བསམ།
བཙན་མི་རྟག་ནམ་མཁའི་ཐོག་དང་འདྲ།། ཚེ་མི་རྟག་བར་སྣང་གློག་དང་འདྲ།།
ནོར་མི་རྟག་རྩ་ཁའི་ཟིལ་པ་འདྲ། གོས་མི་རྟག་བར་སྣང་འཇའ་ཚོན་འདྲ།། གནས་
མི་རྟག་ཆུ་ཁའི་སྦུ་བ་འདྲ། གྲོགས་མི་རྟག་ཤིང་ཁའི་བྱིའུ་འཚོགས་འདྲ།། མཛེས་
མི་རྟག་སྟོན་ཁའི་མེ་ཏོག་འདྲ།། དོན་དེའི་ཕྱིར་ཐམས་ཅད་མི་རྟག་སྟེ༎ ཡང་རྟག་
པའི་དངོས་པོ་རྡུལ་ཙམ་མེད།། དོན་དེ་ལ་བསམ་ན་ལྷ་ཆོས་བསྒྲུབ།། ཆོས་སྒྲུབ་པའི་
སྙིང་པོ་རི་སུལ་འགྲིམས། དགྲ་གཉེན་གྱི་འཁྲི་བ་གཏིང་ནས་ཆོད།། ཚེ་འདིར་སྣང་
བློ་ཡིས་ལིངས་ཀྱིས་ཐོངས།། དཀའ་སྤྱོད་དང་སྙིང་རུས་དྲག་པོ་ཡིས༎ ཕ་བླ་མའི་
གདམས་ངག་ཉམས་སུ་ལོངས།། ཉིན་མཚན་མེད་བརྩོན་འགྲུས་དྲག་པོ་གྱིས།།
སྐབས་རང་གཞན་མི་རྟག་འཆི་ཚུལ་སོམས།། སྐབས་ངན་སོང་སྡུག་བསྔལ་མྱོང་
ཚུལ་སོམས། སྐབས་དགེ་སྡིག་ལས་འབྲས་སྨིན་ཚུལ་སོམས།། བློ་གཏད་ས་དྲིན་
ཆེན་བླ་མར་གྱིས།། སྐྱབས་ཞུ་ས་དཀོན་མཆོག་གསུམ་ལ་གྱིས།། བྱམས་སྙིང་རྗེ་ཉམས་
ཐག་འགྲོ་ལ་སྐྱེད༎ སྡིག་ལྟུང་བ་སྟོབས་བཞིས་བཤགས་སྦྱོང་གྱིས༎ མ་འགྲོ་ཕྱིར་
སངས་རྒྱས་ཐོབ་སེམས་བསྐྱེད།། ལས་དགེ་བ་འགྲོ་བ་གཞན་དོན་བསྔོ། ཉིན་མཚན་
མེད་ཐུན་བཞིའི་རྣལ་འབྱོར་སྦྱོང་། རང་ཤེས་རིག་སོ་མ་ཉམས་པ་རུ།། སེམས་མཉམ་
པར་ཞོག་ལ་གོམས་པ་བསྐྱེད།། ཡང་སྔར་སོང་གི་རྟོག་པའི་རྗེས་མ་འབྲང་༎ ཕྱིས་
འོང་གི་རྟོག་པའི་མདུན་མ་བསུ།། དུས་ད་ལྟའི་ཤེས་པ་སྐད་ཅིག་མ༎ དེ་མ་བསླད་
མ་བཅོས་ངོ་ཐོག་ཏུ། རང་བབ་ཏུ་བཟོ་བཅོས་མེད་པར་ཞོག །བདག་མེད་ཀྱི་
སྟེང་དུ་ཀད་དེར་ཞོག །བཟོ་མེད་ཀྱི་སྟེང་དུ་ལྷུག་གེར་ཞོག །རང་ཤར་གྱི་སྟེང་དུ་
རྗེན་ནེར་ཞོག །གནས་ལུགས་ཀྱི་སྟེང་དུ་ལྷང་ངེར་ཞོག །སེམས་བཞག་རྒྱུའི་ངོ་
210

ཞལ་གདམས་དང་བླ་བསྟོད་གསོལ་འདེབས་སོགས་ཀྱི་སྐོར།
བོ་སྟོང་སང་ངེ་།། བཞག་མཁན་པོ་མ་གྲུབ་ཟང་ཐལ་ལེ། དོན་བཞག་བྱ་བཞག་བྱེད་
མཐའ་དང་བྲལ༎ མཐའ་བྲལ་གྱི་ངང་ལ་མ་གཡོས་པ།། སེམས་གཉུག་མའི་དྲན་
རྒྱུན་མ་བཅད་ལ།། གསལ་སྒྲིབ་གཡོག་མེད་པར་ལྷང་ངེ་སྐྱོང་།། སྐྱོང་བྱ་རྒྱུ་དངོས་
མཚན་རྡུལ་ཙམ་མེད།། དོན་ངོ་བོ་རང་ཤར་ཡིན་པ་ལ།། བློའི་དྲི་མས་མ་གོས་པར་
བྱས་ཏེ།། ཡེ་ཀ་དག་རྗེན་པ་འཆར་དུ་ཆུག །ལུས་ཚོགས་དྲུག་སྣང་བའི་རྗེས་མ་འབྲང་།།
ཡུལ་ཚོར་མཁན་དྲན་པ་ངོས་ཀྱིས་ཟུངས།། མྱོང་ཚོར་མཁན་གཞི་རྩ་ཆོད་པར་གཅོད།།
ཡང་ཡུལ་ཅན་མཁན་པོའི་སྲོག་ཆད་ན།། ཡུལ་མ་འགག་རང་སྣང་རྗེན་པ་རུ།།
གསལ་ས་ལེ་འཛིན་མེད་ངང་དུ་སྣང་། སྣང་བཞིན་དུ་སྟོང་ལ་འཛིན་མེད་ཅིང༌།།
སྟོང་བཞིན་དུ་སྣང་བ་འགག་མེད་དེ།། དོན་དབྱེར་མེད་ངོ་བོ་རྟག་གཅིག་སེམས༎
ཡེ་ཀ་དག་བོན་སྐུའི་དགོངས་པ་ཡིན།། དོན་མ་བཅོས་མ་བསྒྱུར་རང་རིག་ངང་།།
སྣང་མ་སྤང་མ་བླང་རང་སར་ཞོག །སེམས་རྣམ་རྟོག་འཁྲུལ་པ་ཅི་ཤར་ཡང་།།
དགག་སྒྲུབ་པ་མི་དགོས་རང་ཡལ་གྱིས།། དྲན་རྟོག་པའི་ངོ་བོར་ཅེར་ལྟོས་ལ།
དེ་བྱུང་གནས་ཐིམ་ཡུལ་རྩ་བཅད་དེ།། ཁུང་བཙལ་ཅིང་ཕུགས་སུ་རང་སྐྱེང་བྱ།།
ཡིད་འཁྲུལ་རྟོག་ཐ་མལ་དུ་བཏང་ནས།། ཁར་སྟོང་པའི་སྒྲ་དབྱངས་སྒྲོགས་པ་དེ།།
སྟོང་སྲིད་པ་གསུམ་གྱི་ཕུང་འདྲེ་ཡིན། ཟོལ་རྒན་པོ་ཟེར་ན་དེ་ལ་ཟེར།། དོན་དེ་འདྲ་
མ་བྱེད་ཉམས་སུ་ལོངས།། གྲོགས་སྦྲང་ཆུང་ཐུགས་ལ་དེ་ལྟར་ཞོག །དུས་རྟག་ཏུ་
མ་ཡེང་བརྩོན་འགྲུས་རེམ།། གཟོད་སངས་རྒྱས་དབྱིངས་གྲལ་ཟིན་པར་ངེས།།
ཞེས་སྨྲས་པ་དང་། སྦྲང་ཆུང་ཡང་ཤིན་ཏུ་སེམས་སྤྲོ་བའི་རྣམ་འགྱུར་དུ་མ་དང་བཅས། ཕྱག་རྒྱ་སྤྱི་བོར་ཡང་ཡང་
བཞག་ཅིང་། སླར་ཡང་འདི་སྐད་ཅེས་སྨྲས་བྱུང་།།
༄༅། །མཁྱེན་བརྩེ་དཔལ་འབར་འགྲོ་བའི་མགོན་པོ༎ གདོད་མའི་སངས་རྒྱས་
ཉིད་ཀྱི་ངོ་བོ། །སྐྱེ་མེད་དོན་རྟོགས་དྲིན་ཆེན་བླ་མ།། ད་ཡང་སྦྲང་ཆུང་འཆི་ཁར་
211

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
ཕན་པའི།། དགེ་བ་བྱ་ན་འདུག་གནས་གང་བཟང་། འགྲོགས་པའི་གྲོགས་སུ་འོས་
པ་སུ་ལགས།། འདུག་པའི་གནས་ཀྱི་འཁྲས་ས་གང་བྱེད།། བཟའ་བའི་ཟས་ལ་འཚོ་
བ་ཅི་བསྟེན། རྒྱུན་དུ་བློ་གཏད་འཆའ་ས་གང་དགོས།། རང་རིག་ངོ་བོ་སྐྱོང་ལུགས་
ཅི་འདྲ།། གོམས་པའི་དྲོད་ཚད་འབྱུང་དུ་ཡོད་དམ། ལམ་ལ་གེགས་དང་གོལ་ས་
ཨི་ཡོད།། ཡོད་་ན་གེགས་ཀྱི་སེལ་ཐབས་ཅི་ལགས། སྦྲང་ཆུང་ད་ནི་དོན་མེད་མི་བྱེད༎
དེ་སྔར་ཕན་ཆད་རྣམ་གཡེང་ངང་དུ།། སྐུ་ཚེ་ཟད་པ་ད་བར་མཚོར།། ད་ནི་ཚེ་ཡང་
མྱུར་དུ་ཟད་ཀྱི། གློ་བུར་དུས་ཀྱི་འཆི་བདག་བྱུང་ན།། སྦྲང་ཆུང་ངན་སོང་གཡང་
ལ་ལྷུང་ངེས། དེ་ལ་ཕན་པའི་གདམས་ངག་ཞུར་འཚལ། ཞེས་ཟེར་ཞིང་འདུག་པ་ལ། ཡང་
རྣལ་འབྱོར་པ་དེའི་ཐུགས་མི་གཡོ་བར་གཅིག་གི་ངང་ནས། སྦྲང་ཆུང་ལ་ལྟ་བའི་ཕ་ནོར་འདི་ཕོག་སྟེ།
༧ གཞི་སྤྲོས་པ་བྲལ་བའི་ཞིང་ཁམས་ན། ཡེ་གདོད་མའི་ཀུན་བཟང་མི་གཡོ་བར།
རང་རིག་པའི་ངང་གིས་མཇལ་ཕྱག་འཚལ།། དོན་སེམས་ཅན་སངས་རྒྱས་བསྒྱུར་
དུ་གསོལ། གྲོགས་སྦྲང་ཆུང་མ་ཡེངས་ལྷན་ནེར་གསོན༎ ངས་ལྟ་བའི་ཕ་ནོར་བུ་
ལ་ཕོག །སྟོང་ཉིད་དམུ་རྫོངས་བཞུགས་པའི་མཁར། ཡུལ་མེད་ཟང་ཐལ་ལུང་
པ་རུ།། འགྱུར་མེད་བསམ་གཏན་བྲག་རྫོངས་ཀྱི།། གཡོ་མེད་བདེ་བའི་བྱ་སྐྱིབ་ཏུ།།
གཉུག་པ་རང་གསལ་ཁང་བུ་བརྩིག །ཚོགས་དྲུག་རང་དག་སྦྲང་བུ་འདུས།།
སྦྲང་ཆུང་བཞུགས་པའི་མཁར་དུ་བཟང་།། འཁོར་བའི་གྲོང་ལ་བདེ་མེད་ཅིང་།།
དུས་དང་གནས་སྐབས་འགྱུར་བ་ཆེ།། མི་བདེ་སྡུག་བསྔལ་འབྱུང་བའི་གནས།།
ཉོན་མོངས་སྡིག་སྡུག་འཕེལ་བའི་ཞིང་།། ཐར་མེད་བཙོན་རའི་གནས་ཡུལ་སྤོང་།།
སྐྱོ་བསངས་བྱ་ས་བདེ་ཆེན་ཞིང་།། དམིགས་མེད་རང་གསལ་པད་ཚལ་དུ།། སྐྱེ་མེད་
གཞི་དག་གཤོག་པས་བསྐྱོད་།། འཛིན་མེད་རང་གྲོལ་དྲན་ཤེས་བསྟེན།། གཉུག་མ་
གཅིག་ཆོད་འཕུར་ལྡིངས་གྱིསཀ སྣང་སྟོང་དབྱེར་མེད་སྒྲ་དབྱངས་སྒྲོགས། དབྱིངས་
212

ཞལ་གདམས་དང་བླ་བསྟོད་གསོལ་འདེབས་སོགས་ཀྱི་སྐོར།
རིག་ཡེ་ཤེས་དགོངས་ཉམས་སྐྱོང་།། འཁྲུལ་ལྡང་འཁྲུལ་པའི་གཞིར་གྱུར་ཅིང་།།
བག་མེད་སྤྱོད་པ་ངན་སོང་རྒྱུ།༎ བརྟག་དཔྱོད་མེད་པའི་འགྲོ་འདུག་སྤོང༌།། གོན་
པའི་གོས་སུ་གཉུག་མ་དྲོ།༎ ཡེ་གྲོལ་ལྟ་བའི་པད་ཤུན་ལ༎ རང་གྲོལ་སྒོམ་པའི་ཆ་ག་
གདབ། ཅེར་གྲོལ་སྤྱོད་པའི་ངང་དུ་གྱོན། མཐའ་གྲོལ་འབྲས་བུའི་སྐུ་རེག་ཆིངས༎
སྦྲང་ཆུང་གོས་སུ་དེ་ཉིད་གོན༎ དར་ཕྲུག་རས་གོས་དྲེགས་སྐྱེད་རྒྱུ། ཉོན་མོངས་
སེར་སྣ་འཕེལ་བའི་རྟེན།། གོན་པའི་གོས་སུ་དེ་མི་དགོས།། འགྲོགས་པའི་གྲོགས་
སུ་རང་རིག་བཟང་། སྐྱེ་མེད་སྟོང་པའི་རིག་མ་ལ། འགག་མེད་གསལ་བའི་མདངས་
འོད་ཆགས། གཉིས་མེད་བདེ་བའི་འཛུམ་བག་གཡོ། ཞེན་མེད་བདེ་བའི་དབྱངས་
ཆུང་སྙན།། བདེ་ཆེན་རང་འབར་ཆགས་པ་ཆེ། ཡ་ང་མེད་པར་སྦྱོར་བར་མཁས།།
དགའ་བཞི་ཡེ་ཤེས་སྐྱེ་བྱེད་མ༎ འགྲོགས་པའི་གྲོགས་སུ་དེ་ཉིད་ལོངས།། འཇིག་
རྟེན་མི་མོ་གདོང་དམར་མ༎ མི་ཁ་གྱོད་འཁྲུགས་གཞི་མ་ཡིན།། དམྱལ་བ་འཕེན་
པའི་བདུད་མོ་ཡིན།། བདེ་བ་འཕྲོག་པའི་སྲིན་མོ་ཡིན།། རྒྱལ་བསྟན་བཤིག་པའི་སྟ་
རེ་ཡིན།། ཡོན་ཏན་སྲེག་པའི་མེ་དཔུང་ཡིན།། འཇིག་རྟེན་ཕུང་བའི་ཕུང་མོ་ཡིན།།
མཐོ་རིས་ཐར་པའི་སྒོ་འགེགས་ཡིན།། དམ་པའི་བདུད་དུ་བུད་མེད་ཆེ།། བསྟན་
པའི་གཤེད་དུ་ནག་མོ་འཇིགས། ཡོན་ཏན་ལྡན་པ་རེ་རེ་ཙམ།ཀ བཟའ་ན་ཏིང་འཛིན་
ཟས་སུ་ཟོ།། བོན་ཉིད་འོད་གསལ་པད་ཚལ་ལ། བོན་ཅན་མཚན་མའི་པདྨོ་འཁྲུངས།
གཉིས་མེད་རོ་གཅིག་ཟེའུ་འབྲུ་རྒྱས། ཡེ་ཤེས་མདངས་ལྔའི་བདུད་རྩི་འཛག །བཟའ་
བཏུང་ཚབ་ཏུ་དེ་ཉིད་བཟང་།། མཚན་མའི་བཟའ་ཆུ་མི་གཙང་རྒྱུ།། སྡིག་སྡུག་
གཏམ་ངན་འཕེལ་བའི་གནས། ངན་སོང་སྡུག་ལ་དེས་སྦྱར་ཏེ།། འཁོར་བའི་གཡང་
ལ་དེས་བསྐྱུར་རོ༎ བློ་ཡི་གཏད་ས་བླ་མར་གྱིས།། བྱར་མེད་བློ་འདས་ཞིང་ཁམས་སུ།།
དངོས་མེད་གཏིང་གསལ་བླ་མ་བཞུགས།། འཛིན་མེད་རང་དག་འཁོར་གྱིས་བསྐོར༎
213

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
ཡེ་ཤེས་སྤྱན་གྱིས་བདག་ལ་གཟིགས།། འཁྲུལ་མེད་ཐུགས་ཀྱིས་བུ་ལ་དགོངས།།
ཐར་པའི་ལམ་སྣ་ཁོང་གིས་འདྲེན།། འཁོར་བའི་འཇིགས་པར་ཁོང་གིས་སྐྱོབ།།
ངན་སོང་གཡང་ལས་ཁོང་གིས་དྲོང་།། བློ་གཏད་འཆའ་ས་ནོར་བ་མེད།། སེམས་
ཀྱི་སྐྱོང་ལུགས་མ་བཅོས་པར༎ བཟོ་མེད་ངང་དུ་ལྷུག་གེར་ཞོག །འཛིན་མེད་ངང་
དུ་ཁྲོལ་ལེར་ཞོག །དམིགས་མེད་ངང་དུ་ལྷང་ངེར་ཞོག །སྒྲིབ་མེད་ངང་དུ་ས་ལེར་
ཞོག །བཞག་རྒྱུའི་ངོ་བོ་སྟོང་སང་ངེ་།། བཞག་མཁན་དངོས་མེད་ཟང་ཐལ་ལེ།
ཞག་བྱ་བཞག་བྱེད་གཉིས་ལས་འདས།། གཉིས་མེད་དོན་ལ་ཡེངས་མེད་བརྟེན།
ཕྱི་ཡུལ་མཐོང་བའི་མཐོང་མཁན་ཚོལ།། ནང་དོན་བསྒོམ་པའི་སྒོམ་མཁན་
བཤིག །བར་མྱོང་ཚོར་གྱི་ཚོར་མཁན་བལྟ། གོམས་པའི་དྲོད་ཚད་འདི་ལྟར་འབྱུང་།༎
རྒྱུད་ལ་དད་པ་ཇེ་ཆེ་དང་།། ནོར་ལ་ཞེན་པ་ཇེ་ཆུང་དང༌།༎ དགེ་ལ་འདུན་པ་ཇེ་ཚེ་
དང་།། ཟས་ལ་སྲེད་པ་ཇེ་ཆུང་དང་། བརྩོན་འགྲུས་སྙིང་རུས་ཇེ་ཆེ་དང་།། ང་རྒྱལ་
དྲེགས་སེམས་ཇེ་ཆུང་དང་།། ཁོང་ཁྲོ་ཉོན་མོངས་ཇེ་ཆུང་དང་།། དག་སྣང་མཁྱེན་
ཆ་ཇེ་ཚེ་ད་ང་། འདོད་སེམས་འཁྲུལ་པ་ཇེ་ཆུང་དང་།། དེ་རྣམས་རྒྱུད་ལ་སྐྱེས་པ་ན།
ངེས་དོན་ཟབ་མོ་རྟོགས་པའི་རྟགས།། ཁྱད་པར་འདུག་ས་ཟིན་པ་དང་།། སྒོམ་སྙིང་
འདོད་ཅིང་རྣམ་རྟོག་ཉུང་། ཡིད་ཆེས་ཁོང་ནས་རྙེད་པ་དང་།། མི་རྟོག་རྒྱུད་ལ་སྐྱེས་
པ་དང་། དབུགས་ཀྱང་རྒྱུ་བ་མི་ཚོར་དང་།། ལུས་པོ་མེད་སྙམ་བྱེད་པའམ། དེ་ལ་
ཉམས་ལེན་མཐར་ཕྱིན་ཚེ།། དུག་ལྔ་ཡེ་ཤེས་ཤར་བ་དང་། འབྱུང་ལྔ་དབང་དུ་འདུས་
པ་དང་།། བདུད་ལྔ་གནས་སུ་དག་པ་དང་།། སྤྱན་ལྔ་རྩལ་དྲུག་རྫོགས་པ་སོགས།།
དཔག་ཏུ་མེད་པའི་ཡོན་ཏན་འབྱུང་།། གེགས་དང་གོལ་ས་འདི་ལྟར་འབྱུང་།༎ མི་
སྒོམ་གྲོང་དུ་འཁྱམས་པ་དང་།། སྒོམ་གྱིན་ང་རྒྱལ་ཇེ་ཆེ་དང་།། འདུ་འཛིའི་གཡེང་
བ་ཇེ་འཕེལ་དང་༎ མི་རྟོག་ཡིད་ལ་བྱེད་པ་དང་།། རྟོག་མེད་མཆོག་ཏུ་ལྟ་བ་དང་།།
214

ཞལ་གདམས་དང་བླ་བསྟོད་གསོལ་འདེབས་སོགས་ཀྱི་སྐོར།
སྟོངཉིད་བློ་ལ་སྒོམ་པ་དང་། འབྲས་བུ་སངས་རྒྱས་རེ་བ་དང་།། རྣམ་རྟོག་སྐྱོན་དུ་
ལྟ་བ་དང་།། སྒོམ་མཁན་རང་རྩ་མ་ཆོད་དང༌།། གནས་པར་ངེས་ཤེས་བྱེད་པ་དང༌།།
འགྱུ་བ་རྗེས་དེད་བྱེད་པ་དང༌།། གནས་འགྱུ་གཉིས་སུ་ལྟ་བ་དང་།། ལྟ་བྱ་ལྟ་བྱེད་
འཛིན་པ་དང་། དུག་དང་ཡེ་ཤེས་སྤང་ལེན་དང་།། རྒྱུ་འབྲས་ཁྱད་དུ་བསད་པ་དང་༌།།
སྟོང་པ་ཁ་ལ་འཁྱེར་བ་དང་།། བྱ་ཆའི་དགེ་སྦྱོར་ཆག་པ་དང་།། བླ་མའི་གདམས་
ངག་མི་བསྟེན་དང་།། ཐེ་ཚོམ་ཟ་བ་ལ་སོགས་འབྱུང་༎ དེ་ལ་གེགས་ཀྱི་བསལ་ཐབས་
ནི།། དབེན་པའི་གནས་སུ་གཅིག་པུར་འདུག །འཁོར་བ་པ་དང་འབྲེལ་ཐག་ཆོད།།
མི་བརྗོད་མི་སྨྲ་ལྐུགས་པར་སྡོད།། དད་དང་མོས་གུས་དག་སྣང་སྦྱོང་། དྲིན་ཆེན་
བླ་མ་སྤྱི་བོར་བསྒོམ། དབང་བཞི་བླངས་ཤིང་ཐུགས་ཡིད་བསྲེས༎ ལྟ་སྒོམ་མཁན་
པོ་རང་རྩ་ཆོད།། མ་བཅོས་མ་བསླད་རང་བབ་ཞོག །བློ་ཡི་བཅའ་བཅོས་ཡང་མ་
བྱེད། སྒོམ་པའི་རྩོལ་བ་ཡང་མ་འཇུག །རིག་པ་ཡེ་གྲོལ་ཆེན་པོར་ཞོག །བཞག་
མཁན་རང་ཐོག་ཆོད་པར་གྱིས།། དེ་ཡིས་གེགས་དང་སྐྱོན་ལས་གྲོལ༎ ཡོད་པ་མ་
ཡིན་ངོ་བོ་སྟོང་། མེད་པ་མ་ཡིན་རང་བཞིན་གསལ།། ཡོད་མེད་གཉིས་ཀྱི་མཐའ་
ས་འདས།། སྐྱེ་བ་མེད་དེ་ཀ་ནས་དག །འགག་པ་མེད་དེ་སྣ་ཚོགས་འཆར།། སྐྱེ་
འགག་གཉིས་མེད་རང་རིག་ངང་།། མུ་བཞི་མཐའ་བརྒྱད་ལས་གྲོལ་ཏེ༎ སྤྲོས་བྲལ་
མི་གཡོ་བདེ་བ་ཆེ། བརྗོད་མེད་དོན་གྱི་ངོ་ཐོག་ཀློད།། དེ་ཡིས་སྒོམ་པའི་གོལ་ས་སེལ།
དེ་ལྟར་རྒྱུན་དུ་ཉམས་ལེན་ལ།། འབུངས་ཤིག་འབུངས་ཤིག་སྦྲང་བུ་ཆུང་༎ ད་རེས་
མ་འཆུག་དོན་ལ་བརྩོན།། སྙིང་རུས་མ་ཆུང་སྦྲང་བུ་ཆུང་།། རང་དབང་ཡོད་དུས་
རང་ཆུས་ཚུགས།། ཡང་ཡེང་མ་བྱེད་སྦྲང་བུ་ཆུང་།། སྦྲང་བུ་ཆུང་ལ་སྙིང་སྒོས་ཡིན།།
སྙིང་ལ་འཆང་དང་སྦྲང་བུ་ཆུང་།། ཕྱི་མ་རང་རེ་ལྷན་གཅིག་ཏུ། པདྨ་འབར་བའི་
ཞིང་ཁམས་སུ།༎ པདྨའི་སྦུབས་སུ་འ